open-index/open-wikipedia-markdown huggingface dataset:
Kula (sopka)

**Kula** je názov menšieho vulkanického poľa, nachádzajúceho sa juhozápadným smerom od mesta Selendi. Je to najzápadnejšie položená forma prejavu mladého vulkanizmu v Turecku. Pole zahŕňa niekoľko bazaltových troskových kužeľov a maarov, ktorých vek bol stanovený na 1,1 mil. rokov (najstaršie), až 10 000 rokov (najmladšie). Aktivita sa začala v pleistocéne produkovaním lávových prúdov z kráterov umiestnených okolo staršej kaldery. Neskôr boli produkované lávy s xenolitmi ultramafitov. Aj keď posledné erupcie pochádzajú z holocénu, presnejšie datovanie nie je známe.

## Zoznam vulkanických formiem poľa Kula
* **Troskové kužele**
** Cemrkorpu Baraj Golu
** Kara Divlit Tepe
** Kula Divlit
* **Maar**
** Cemel Tepe

## Externé odkazy
* www.volcano.si.edu - vulkanické pole Kula na Global Volcanism Program 

Kategória:Sopky Turecka
Kategória:Troskové kužele
RMS

**RMS** môže byť skratka pre:
* root mean square
** druh priemeru, pozri kvadratický priemer
** prenesene aj efektívna hodnota striedavých elektrických veličín, počítaná ako spojitý kvadratický priemer, pozri efektívna hodnota
* Royal Mail Ship – loď britskej pošty
* Remote Manipulator System – manipulačné rameno raketoplánu
* Richard Matthew Stallman – programátor a zakladateľ Free Software Foundation a projektu GNU
* Republikáni Miroslava Sládka – česká politická strana, pozri Združenie pre republiku - Republikánska strana Československa
Kula

**Kula** môže byť:
* rituálna výmena istých ceremoniálnych objektov medzi istými ostrovmi v Papui-Novej Guinei, pozri kula (Papua-Nová Guinea)
* v balkánskom prostredí: pevnosť, veža, pozri pevnosť (stavba), veža (stavba)
* sídlo:
** mesto v Bulharsku, pozri Kula (Bulharsko)
** mesto v Srbsku (vo Vojvodine), pozri Kula (Srbsko)
** v Turecku:
*** Kula (severovýchodná Anatólia)
*** Kula (Manisa)
* sopka v Turecku, pozri Kula (sopka)
* slovenský názov rodu rastlín, pozri Coula
* priezvisko na Slovensku, pozri Kula (priezvisko)

**Kuľa** môže byť nárečovo:
* guľa
* dlhá drevená tyč s háčikom na konci na zavesenie vedra a na naberanie vody zo studne

## Referencie
Parasaurolophus

**Parasaurolophus** bol veľký, 8 až 10 m dlhý bylinožravý dinosaurus zo skupiny Ornithopoda. Známy je z dobrých pozostatkov. Pred 75 až 73 miliónmi rokov obýval západ Severnej Ameriky. 

## Opis

Podobne ako iné veľké ornitopody, aj tri až štyri tony ťažký parasaurolofus sa zvyčajne pohyboval na všetkých štyroch končatinách. V prípade potreby sa však dokázal vztýčiť na zadné končatiny – napríklad počas behu. Tento rod patril medzi hadrosauridy vyznačujúce sa dutým kosteným hrebeňom na hlave, ktorý bol napojený na dýchacie cesty. Kostený hrebeň tohto dinosaura bol až 180 cm dlhý, pripomínal trubicu a smeroval dozadu. Samice mávali kostený hrebeň oveľa kratší než samce. Počítačová animácia ukázala, že vďaka kostenému hrebeňu dokázal vydávať rôzne impozantné hlasité zvuky. Mnohí vedci tiež predpokladajú, že dodával zvieraťu výnimočne citlivý čuch. 

## Pozri aj
*Charonosaurus

Kategória:Hadrosauridae
Marek Maďarič

Mgr. **Marek Maďarič** (* 23. marec 1966, Bratislava) je slovenský scenárista, dramaturg a politik. Od 4. júla 2006 do 8. júla 2010 bol ministrom kultúry. Po voľbách v roku 2012 sa opäť stal ministrom kultúry SR. V marci 2016 bol vymenovaný do rovnakej funkcie v 3. vláde R. Fica. Po viacerých nezhodách  dňa 25. 10. 2018 zo strany definitívne odišiel a v parlamente zostal pôsobiť ako nezávislý poslanec až do roku 2020.

## Raný život, štúdium a rodina
Narodil sa 23. marca 1966 v Bratislave. V rokoch 1984 až 1989 absolvoval štúdium filmovej a televíznej dramaturgie a scenáristiky na Filmovej a televíznej fakulte Vysokej školy múzických umení v Bratislave. Je ženatý, manželka Zuzana je lekárka. 

Ovláda anglický a francúzsky jazyk.

## Umelecká kariéra
V rokoch 1993 až 1996 pracoval ako nezávislý scenárista. Neskôr pôsobil v Slovenskej televízii ako dramaturg v redakcii literárno-dramatického vysielania. V rokoch 1996 až 1997 bol jej šéfredaktorom a zástupcom šéfredaktora. V rokoch 1999 až 2000 pracoval ako reklamný textár v reklamnej agentúre Istropolitana D´Arcy.

V rokoch 2002 až 2004 bol podpredsedom Rady Slovenskej televízie. Pripravil a realizoval viacero hraných filmov a inscenácií, rozhlasových hier aj divadelných predstavení pre Divadlo Andreja Bagara a Divadlo Astorka Korzo ’90.

## Politická kariéra
Marek Maďarič v roku 1988 vstúpil do Komunistickej strany Slovenska (KSS). Od roku 2002 pôsobil ako vedúci mediálneho a tlačového oddelenia strany SMER - sociálna demokracia. Podpredsedom strany bol od 30. septembra 2006. Oficiálne sa vzdal tejto funkcie na sneme strany v Martine 9. decembra 2017. Nahradil ho Richard Raši. Po vražde mladého novinára Jána Kuciaka a jeho snúbenice Martiny Kušnírovej sa Maďarič vzdal miesta ministra kultúry v marci 2018. 

Vo vláde Roberta Fica bol ministrom kultúry Slovenskej republiky. Po predchodcovi Rudolfovi Chmelovi bol prezidentom menovaný do funkcie 4. júla 2006.

Svoj poslanecký mandát si opätovne začal uplatňovať od 28. schôdze 13. marca 2018. Jeho náhradníčkou bola Mária Janíková.

## Referencie


## Iné projekty

## Externé odkazy
* Životopis na stránke Ministerstva kultúry Slovenskej republiky
* Životopis na stránke Úradu vlády Slovenskej republiky 
* Životopis na portáli Osobnosti.sk
* Životopis na stránke SMER-SD 
* Životopis na stránke Maďarič.sk 
* Blog na portáli Aktuálne.sk 

Kategória:Slovenskí politici
Kategória:Politici KSS
Kategória:Politici Smeru
Kategória:Ministri kultúry Slovenskej republiky
Kategória:Poslanci NR SR (2006 – 2010)
Kategória:Poslanci NR SR (2010 – 2012)
Kategória:Slovenskí scenáristi
Kategória:Osobnosti z Bratislavy
Kategória:Absolventi Vysokej školy múzických umení
Konštantín VI. (Byzantská ríša)

[náhľad|Konštantín VI a jeho otec [Lev IV. (Byzantská ríša)|Lev IV.]]
**Konštantín VI.** (varianty mena pozri v článku Konštantín VI.;* 771† 797) nastúpil ako deväťročný na byzantský trón po svojom otcovi Levovi IV. Zo začiatku za neho vykonávala vládu ako regentka jeho matka Irena, neskôr vládol sám.

V roku 787 uzatvoril spojenectvo s Karolom Veľkým, dokonca sa plánoval sobáš medzi Konštantínom a Karolovou dcérou *Rotrud*, ale nakoniec sa nekonal a Konštantín uzatvoril manželstvo s dcérou nižšieho šľachtica.

Konštantín mal vtedy 16 rokov a podľa všeobecnej mienky bol teda už dosť starý, aby mohol prevziať výkon vládnych záležitostí od svojej matky. Musel však ešte počkať až do povstania arménskych vojakov v byzantskej armáde v roku 790, ktoré bolo nasmerované proti Irene, kým skutočne získal moc. Irena si nechala titul cisárovnej a Konštantín musel najprv poraziť povstaleckých vojakov, než konečne akceptovala toto nové usporiadanie.

Znovu obnovil prenasledovanie ikonodulov. Musel tiež potlačiť povstanie svojho strýka Nikefora, ktorého potom vyhnal do kláštora, aby mu neprekážal vo vládnutí. Dal sa rozviesť a znovu sa oženil, čo mu spôsobilo ujmu na popularite, a možno to nebolo vôbec legálne, patriarcha to však ignoroval.

V roku 797 vypukla ďalšia vzbura, tentoraz zosnovaná Ireninými spojencami a s jej súhlasom, pri ktorej Konštantína uväznili a oslepili. Neskôr následkom týchto zranení podľahol. Jeho matka Irena získala všetku moc v ríši.

Doba Konštantínovej vlády sa vyznačovala povstaniami, nespokojnosťou obyvateľstva, palácovými intrigami a mravným úpadkom. Ešte počas vlády Michala II. (820829) vystúpili dvaja uchádzači o trón, ktorí predstierali, že sú Konštantínom VI.

## Literatúra
* 

## Ďalšia literatúra
* 

## Externé odkazy
* Biografia Konštantína VI. (po anglicky)

Kategória:Narodenia v 8. storočí
Kategória:Úmrtia v 8. storočí
Kategória:Byzantskí cisári
Lev IV. (Byzantská ríša)

[náhľad|Lev IV. so svojim synom [Konštantín VI. (Byzantská ríša)|Konštantínom VI..]]
**Lev IV.** zvaný **Chazar** (* okolo. 750 – † 780) bol byzantským cisárom, ktorý panoval v rokoch 775–780. Jeho otcom a predchodcom na tróne bol cisár Konštantín V., matkou chazarská princezná Irena. V roku 776 ustanovil Lev svojho syna Konštantína, budúceho Konštantína VI. za svojho spolucisára. Musel pritom potlačiť povstanie vyvolané nevlastnými bratmi.

Rovnako ako jeho otec a dedo bojoval aj Lev IV. úspešne proti Arabom (ktorým spôsobil ťažkú porážku v roku 778) a proti Bulharom. Na rozdiel od nich však zmiernil prenasledovanie ikonodulov (on sám nebol ikonoklastom) a opäť dosadil v Konštantínopole ikonodulského patriarchu.

Aj keď bol vyrovnanejší než jeho otec, nemal také vladárske schopnosti ako on. Je však potrebné dodať, že počas svojej krátkej vlády sa musel potýkať s dvomi vážnymi prekážkami. Prvou bola jeho choroba – zdá sa, že to bola zrejme tuberkulóza – ktorej podľahol ako tridsaťjedenročný. Druhou prekážkou bola jeho mocichtivá žena Irena, rodáčka z Atén. Lev značne podliehal jej vplyvu a nakoniec jej zanechal aj regentstvo, pretože ich syn Konštantín VI. bol roku 780 ešte neplnoletý.

## Bibliografia
* 

## Externé odkazy
* Biografia Leona IV. (po anglicky)

Kategória:Narodenia v 8. storočí
Kategória:Úmrtia v 780
Kategória:Byzantskí cisári
Kategória:Byzantskí generáli
Kategória:Úmrtia na tuberkulózu
Kategória:Byzantskí obrazoborci
Lavra

**Lavra** () je veľký a mimoriadne významný monastier (kláštor), ktorý spravidla podlieha priamo patriarchovi (a nie miestnemu biskupovi). Status lavry má vo svete len niekoľko monastierov. Pôvodne toto slovo označovalo väčšie zoskupenie kélií či jaskýň s centrálnym chrámom a prípadne aj spoločnou trapézou (jedálňou).

Termín sa používa v prostredí gréckokatolíckej a pravoslávnej cirkvi. 

## Pozri aj
* Monastier

## Zdroj
* Slovníček liturgických a teologických pojmov

Kategória:Pravoslávne cirkvi
Kategória:Gréckokatolícka cirkev
Obchod na korze

***Obchod na korze*** () je film z roku 1965 na motívy novely spisovateľa Ladislava Grosmana. Ako prvý česko-slovenský film získal v roku 1966 cenu americkej Akadémie filmových umení a vied (Oscar) za najlepší cudzojazyčný film. Poľská herečka Ida Kamińska bola o rok nato nominovaná na Oscara za najlepší ženský herecký výkon v hlavnej úlohe (cenu nakoniec získala Liz Taylorová za úlohu Marthy v ''Kto sa bojí Virginie Woolfovej?''). Film režírovali Ján Kadár a Elmar Klos a hlavnú úlohu Antona hral Jozef Kroner.

## Dej

Film je tragikomickým príbehom jednoduchého stolára Tóna Brtka, ktorý sa vďaka svojmu švagrovi, miestnemu veliteľovi Hlinkovej gardy, stáva arizátorom a získa skrachovanú galantériu, patriacu staršej židovskej vdove Rozálii Lautmanovej. Film tematizuje schopnosť autoritatívneho režimu zatiahnuť do svojho súkolia aj bezúhonného človeka, ktorý sa potom márne snaží vyrovnať s výčitkami vlastného svedomia.

## Príprava a neskoršie premietanie
Film sa natáčal na východnom Slovensku v Sabinove a v ateliéroch v Prahe. Pôvodne sa film mal natáčať v Rožňave, ale pre nesúhlas vedenia mesta sa časti filmu s mestským prostredím nakoniec natáčali v Sabinove.

Nakrúcanie filmu sa začalo 12. júna 1964. Rozpočet filmu tvorcovia prekročili o 700 000 korún a plánovanú metráž 2700 o 750 metrov.

Po roku 1969 bol film ako následok Kadárovej emigrácie zakázaný.

## Ocenenia
* Oscar v kategórii cudzojazyčný film za rok [Https://www.oscars.org/oscars/ceremonies/1966 1966]
* Nominácia na Oscara v kategórii Najlepší ženský herecký výkon v hlavnej úlohe za rok 1967 (I. Kamińska)
* Zvláštne čestné uznanie na MFF v Cannes
* Štátna cena Klementa Gottwalda pre J. Kadára, E. Klosa, I. Kamińskú a J. Kronera
* Cena newyorskej filmovej kritiky a Donatellov David pre najlepší zahraničný film roku 1966
* Cena čs. filmovej kritiky 1966

## Adaptácie
* Adaptáciu filmu naštudoval režisér Jaro Rihák pre divadlo Divadlo Astorka Korzo ’90.
* 28. marca 2014 mal v divadle Nová scéna európsku premiéru americký muzikál na základe filmu a novely Ladislava Grosmana s rovnakým názvom Obchod na korze.
* 24. októbra 2014 mala premiéru adaptácia Divadla Jonáša Záborského v réžii Mariána Pecka.

## Referencie

## Literatúra
* VRÁBEL, Juraj, ml.: *Obchod na korze : Eseje na filmové témy.* Sabinov : Mestské kultúrne stredisko, 2016. 2. vydanie. 72. s. ISBN 978-80-972329-0-0

## Externé odkazy
* 
* 

Kategória:Slovenské filmové drámy
Kategória:Filmy s tematikou druhej svetovej vojny
Kategória:Filmy o holokauste
Kategória:Filmy podľa názvu
Kategória:Filmy z 1965
Kategória:Držitelia Oscara za najlepší cudzojazyčný film
Kategória:Filmy režírované Jánom Kadárom
Kategória:Kultové filmy
William Crookes

**William Crookes,** (* 17. jún 1832, Londýn, Spojené kráľovstvo – † 4. apríl 1919, Londýn, Spojené kráľovstvo) bol anglický chemik a fyzik.

V roku 1861 objavil dovtedy neznámy prvok s jasnou zelenou emisnou čiarou v spektre a tento prvok nazval tálium, z gréckeho *thallos*, zelený. Prvýkrát popísal v roku 1879 plazmu, a volal ju „radiant matter“ – žiarivé skupenstvo. Crookes tiež ako prvý identifikoval prvú vzorku hélia v roku 1895. Vynašiel prístroj – takzvaný Crookesov mlynček, ktorý je poháňaný len svetelnými lúčmi a ktorý sa dodnes predáva ako kuriozita.

## Referencie

## Iné projekty

## Externé odkazy
* Diamonds, by Sir William Crookes  Harpers Brothers, London & New York, 1909
* [Crookes; Sir; William (1832 - 1919); Knight Chemist](https://collections.royalsociety.org/Dserve.exe?dsqIni=Dserve.ini&dsqApp=Archive&dsqDb=Persons&dsqSearch=Code==%27NA8188%27&dsqCmd=Show.tcl%20Crookes;%20Sir;%20William%20(1832%20-%201919);%20Knight%20Chemist)
* Überblick über historische Crookesröhren

Kategória:Osobnosti z Londýna
Kategória:Anglickí fyzici
Kategória:Anglickí chemici
Kategória:Objavitelia chemických prvkov
Kategória:Tálium
Kategória:Držitelia Copleyovej medaily
Kategória:Nositelia Davyho medaily
Kategória:Členovia United States National Academy of Sciences
Kategória:Členovia Kráľovskej spoločnosti
Kategória:Prezidenti Kráľovskej spoločnosti
Kipa

thumb|Kipa.
thumb|Čítanie Tóry s kipou.

**Kipa** (hebr. כיפה, pl. כיפות - *kipot*) alebo **jarmulka** (jidiš יאַרמלקע - *jarmlke*) je okrúhla čiapočka, ktorú nosia praktikujúci židia, v drvivej väčšine muži. Kipa pokrýva temeno hlavy, môže byť pripnutá k vlasom kovovou sponkou. Podľa Talmudu je žid *povinný* nosiť kipu pri modlitbe a pri štúdiu Tóry. Neskoršie rabínske autority tento úzus rozšírili, takže od 16.-17. storočia nosia mnohí veriaci židia kipu neustále.

## História
V Tanachu nenájdeme mnoho informácií o pokrývkach hlavy, rovnako sporé sú aj informácie zo starovekých pamiatok. Na Čiernom obelisku asýrskeho kráľa Salmanasara sú zobrazení vyslanci izraelského kráľa Jehua prinášajúci tribút (841 pred Kr.). Majú síce pokrývky hlavy, ich odev však vyzerá viac asýrsky než izraelsky. Izraeliti na neskoršom reliéfe kráľa Sinacheriba sú zobrazení bez pokrývky hlavy. Možno predpokladať, že pokrývky hlavy starých Izraelcov sa podobali tým, ktoré nosili Beduíni. Tie pozostávali z kúfíje zloženej do trojuholníka, jeden jeho roh visel vzadu na krku a chránil ho, zatiaľ čo zvyšné dva boli zviazané pod bradou. Hrubým vlneným povrazom *(akal)* sa táto šatka upevnila na hlave. Neskoršie začali Izraeliti oboch pohlaví používať pokrývky hlavy turbanového typu, aké dnes nosia napríklad arabskí roľníci - felahovia.

Zvyk nosiť kipu pochádza z Talmudu. V traktáte Šabat 156b sa píše: „*Zakry si hlavu, aby ťa pokryla bázeň pred nebesami.*“ V traktáte Kidušin 31a rabi Chuna uvádza, že rabi Jošua nikdy neprešiel viac než dva metre bez pokrývky hlavy. Vysvetľoval to:* „Pretože Božia prítomnosť ([[šechina]]) je stále nad mojou hlavou.“* Väčšina halachických autorít sa zhoduje na tom, že nosenie kipy nie je prikázanie, ale len zvyk, ktorý má však platnosť zákona (Šulchan aruch, Orach chajim 2:6). Z prísne talmudického hľadiska je však židovský muž povinný zakrývať si hlavu iba počas modlitby alebo štúdia Tóry.

## Etymológia
Slovo *kipa* znamená v hebrejčine „kupola“. Etymológia výrazu *jarmulka* je jasná oveľa menej. Podľa niektorých jazykovedcov, napr. Max Vasmer, slovo jarmulka prešlo do jidiš cez ukrajinčinu alebo poľštinu z tureckého slova *yağmurluk*, ktoré znamená „plášť do dažďa“. Podľa iných (Herbert Zeiden) je táto hypotéza nesprávna, predsa však uvažujú o pravdepodobnom tureckom pôvode slova. Domnievajú sa, že prvá polovica môže pochádzať z výrazu *yarim*, tureckého adjektíva s významom „polovičný“. Druhá polovica podľa nich pochádza zo slova *qap*, ktoré znamená „čiapka“ alebo „uzáver“. Podľa tradičnej etymológie vznikol výraz jarmulka z aramejskej frázy *jarej mej-eloka* (v bázni pred Bohom) alebo *jira malka* (bázeň pred Kráľom). Toto vysvetlenie je v súlade s predpokladom, že jarmulka signalizuje bázeň jej nositeľa pred Bohom.

## Iné projekty
.

## Externé odkazy
* Nové Slovo ; článok o odeve židov

Kategória:Judaizmus
Kategória:Pokrývky hlavy
Kategória:Hebrejské slová a frázy
Kategória:Náboženské odevy
Exodus

**Exodus** (z lat. exodus < gr. εξοδος - exodos = východ) môže byť:

* všeobecne: hromadný odchod (najmä ľudí z vlasti), pozri napr. emigrácia
* jedna z kníh Biblie, synonymum: Druhá kniha Mojžišova, pozri Exodus (Biblia)
* odchod Židov z egyptského otroctva, pozri Exodus z Egypta
* posledná časť v antickej tragédii, slávnostný odchod hercov zo scény
* v hudbe:
** album skupiny Bob Marley & the Wailers z roku 1977, pozri Exodus (Bob Marley & the Wailers)
** album skupiny EXO z roku 2015, pozri Exodus (EXO)
** thrashmetalová hudobná skupina, pozri Exodus (hudobná skupina)
Tematínska ulica

**Tematínska ulica** je ulica:
*v Bratislave, pozri Tematínska ulica (Bratislava)
*v Novom Meste nad Váhom, pozri Tematínska ulica (Nové Mesto nad Váhom)
*v Piešťanoch, pozri Tematínska ulica (Piešťany)

Kategória:Rozlišovacie stránky – Ulice
Július Šupler

**Július Šupler** (* 27. október 1950, Poprad) je slovenský hokejový tréner, ktorý viedol slovenskú reprezentáciu v rokoch 1993 – 1996 a 2006 – 2008.

## Hráčska kariéra
S hokejom začínal v rodnom Poprade, neskôr pokračoval v Liptovskom Mikuláši (oba vo vtedajšej 1. slovenskej národnej hokejovej lige). V rokoch 1970 – 1972 bol hráčom Slovana Bratislava a 1972 – 1976 VSŽ Košice.

## Trénerske pôsobenie
Trénovať začal ako asistent v Poprade 1979-85, v rokoch 1985-87 bol hlavným trénerom tohto klubu. V sezóne 1988-89 vyhral s Liptovským Mikulášom 1.SNHL. V sezóne 1991/92 získal s Duklou Trenčín česko-slovenský titul. V roku 1993 bol vymenovaný za prvého trénera slovenskej reprezentácie. Pod jeho vedením sa Slovensko prebojovalo do najvyššej kategórie Majstrovstiev sveta v hokeji v najkratšom možnom čase, keď v roku 1994 vyhralo C-kategóriu a o rok neskôr B-kategóriu MS. Cenným úspechom bolo i 6. miesto na olympijskej premiére v Lillehammeri 1994. Po Majstrovstvách sveta vo Viedni v roku 1996, kde Slovensko pri prvej účasti medzi elitou obsadilo 10. miesto, mu nebola predĺžená zmluva.

V rokoch 1996-2006 viedol rôzne kluby -  Portlandom (WHL - spolutréner), Slovanom Bratislava a HK Riga 2000 (Lotyšsko). 

1998-99 Sparta Praha  hlavný trenér  

1999-2001 Dukla Trenčín hlavný tréner 

2001-02 Slovensko U20 , Dukla Trenčín hlavný tréner 

2002-03 Slovan Bratislava hlavný tréner 

2003-04 Lokomotiv Jaroslavl, Dynamo Minsk 

2004- 2006 Hk Riga 2000 hlavný tréner   

4. júla 2006 bol opätovne vymenovaný za trénera národnej reprezentácie. Za asistentov si vybral Zdena Cígera a Miroslava Miklošoviča (Cígera nahradil v júni 2007 Peter Oremus). 

Na MS 2007 obsadila slovenská reprezentácia 6. miesto, keď podľahla vo štvrťfinále Švédsku. 

### [[Majstrovstvá sveta v ľadovom hokeji 2008|MS 2008]]
Pred svetovým šampionátom v Kanade jeho pozvánku z rôznych príčin odmietlo 14 hráčov. V jeho nominácii bolo napokon 5 hráčov z NHL (z toho jediný útočník Marcel Hossa). Na šampionáte reprezentovali prevažne hráči z európskych súťaží a traja hráči zo slovenskej extraligy (nenominoval však žiadneho z finalistov play-off poslednej sezóny). Mužstvo nepostúpilo zo základnej skupiny po prehrách s Nemeckom a Fínskom. V zápasoch o udržanie zdolalo Slovinsko 5:1 a 4:3 (po samostatných nájazdoch) a obsadilo 13. miesto. Najproduktívnejším hráčom sa stal obranca Ľubomír Višňovský.

Vedenie SZĽH 4. júna 2008 rozhodlo, že 30. júna Šupler pri reprezentácii končí. Jeho nástupcom sa stal Ján Filc.

### [[KHL]]
V KHL trénoval Dinamo Riga (2008 – 2011) ,2011-12 CSKA Moskva hlavný tréner  a Donbas Doneck (apríl 2012 – október 2013).

Od októbra 2013 bol trénerom HKm Zvolen.

## Referencie

## Iné projekty

Kategória:Žijúci ľudia
Kategória:Osobnosti z Popradu
Kategória:Slovenskí hokejisti
Kategória:Hráči HK Poprad
Kategória:Hráči MHk 32 Liptovský Mikuláš
Kategória:Hráči HC Slovan Bratislava
Kategória:Hráči HC Košice
Kategória:Slovenskí hokejoví tréneri
Kategória:Účastníci MS v hokeji 1996
Kategória:Účastníci MS v hokeji 2007
Kategória:Účastníci MS v hokeji 2008
Zeppelin

**Zeppelin** môže byť:
* rocková skupina, pozri Led Zeppelin
* konštruktér vzducholodí Ferdinand von Zeppelin
* vzducholoď, pozri Graf Zeppelin
* vzducholoď, pozri Graf Zeppelin II.
Kazbek

**Kazbek** je vyhasnutá sopka, ktorá sa týči nad mestom Kazbegi v Gruzínsku v pohorí Kaukaz, blízko hraníc so Severným Osetskom. Je to tretí najvyšší vrch Gruzínska a siedmy najvyšší v rámci Kaukazu. Miestni ju nazývajú **Mkinvari**, čo znamená *Ľadovec*, alebo *Ľadová hora*, kvôli zaľadneniu. Kazbek bol vraj miestom, kde bol  Prometeus prikovaný ku skale.

Sopka leží na severnom konci Anatólskeho zlomového systému, ktorý má na svedomí tektonickú a vulkanickú aktivitu v oblasti. V okolí hory sa nachádzajú početné geotermálne zóny. Samotná sopka, vybudovaná z andezitovo-dacitových lávových prúdov sa však považuje za vyhasnutú. Kolaps ľadovca Kolka na severných svahoch sopky v roku 2002 bol mylne považovaný za vulkanickú erupciu.

Kazbek v mnohých prípadoch slúži aj ako aklimatizačná túra pre Elbrus, ktorý sa nachádza v ruskej časti Kaukazu.

## Iné projekty
.

## Externé odkazy
* www.volcano.si.edu - stratovulkán Kazbek na Global Volcanism Program 

Kategória:Sopky Gruzínska
Kategória:Sopky Ruska
Kategória:Stratovulkány
Kategória:Vrchy na Kaukaze
Kategória:Vyhasnuté sopky
Tarbosaurus

**Tarbosaurus** bol veľmi veľký dravý dinosaurus blízko príbuzný rodu Tyrannosaurus. Známy je z dobrých pozostatkov ako dospelých, tak nedospelých jedincov. Žil pred približne 70 miliónmi rokov na území dnešného Mongolska. Jediný druh je **Tarbosaurus bataar**.

## Opis
thumb|280px|left|Skamenelina tarbosaura v múzeu v Muensteri.
Tarbosaurus bol typický vyspelý tyranosaurid – disponoval veľkou hlavou so silným žuvacím svaltsvom, krátkymi prednými končatinami, ktoré boli vybavené len dvoma prstami. Váha celého tela spočívala na silných zadných končatinách, kým prednú časť tela vyvažoval pomerne krátky svalnatý chvost. Na rozdiel od tyranosaura bol tarbosaurus o niečo ľahšie stavaný (čo možno súvisí s absenciou veľkých rohatých dinosaurov v kriedovej Ázii) a mal značne užšiu a menej masívnu lebku. 

Vo svojom okolí predstavoval najväčšieho dravca. Podobne ako tyranosaurus, zrejme ani tarbosaurus nebol dobrým bežcom. Napriek tomu bol rýchlejší než väčšina veľkých bylinožravých dinosaurov v okolí. Nemusel však byť výlučný lovec, keďže svojou silou  ľahko odohnal  menších predátorov od ich koristi. Medzi prípadnú korisť tarbosaura zrejme patrili najmä ornitopody z čeľade Hadrosauridae. 

## Druhy
Zvyčajne sa uvádza, že Tarbosaurus je známy z dvoch druhov – *Tarbosaurus efremovi* a *Tarbosaurus bataar*.  *T. efremovi* bol pomerne malý, 8 až 10 m. dlhý, zato však pomerne hojný. Jeho korisťou boli zrejme rovnako veľké hadrosauridy a sauropody.  Druhý druh, *T. bataar*, je tiež síce dobre známy, no vyskytoval sa zriedkavejšie. Pri svojej dĺžke, ktorá sa dosahovala v rozmedzí až 12 metrov si mohol trúfnuť aj na veľké hadrosauridy.  Dnes však prevláda názor, že T. efremovi predstavuje len mladé jedince druhu T. bataar.

## Druh tyranosaura?
Oddávna mnohí vedci považujú tarbosaura za tak podobného tyranosaurovi, že podľa nich predstavuje ďalší druh rodu Tyrannosaurus. Tento názor však nebol nikdy všeobecne prijatý. Nové štúdie (Harum a kol., 2003) dokonca naznačujú dve blízko príbuzné, ale paleogeograficky oddelené vetvy tyranosauridov, ktoré sa od seba odlišujú stavbou nozdier. Na jednej strane je ázijská vetva (Tarbosaurus a Alioramus), na druhej severoamerická (Tyrannosaurus a Daspletosaurus). 

## Použitá literatúra
* Hurum, Jørn H. and Karol Sabath, 2003. *Giant theropod dinosaurs from Asia and North America: Skulls of Tarbosaurus bataar and Tyrannosaurus rex compared.* Acta Palaeontologica Polonica 48 (2), 2003: 161-190. http://app.pan.pl/acta48/app48-161.pdf 

Kategória:Tyrannosauroidea
Foucaultovo kyvadlo

right|thumb|Animácia pohybu Foucaultovho kyvadla.
**Foucaultovo kyvadlo** bol experiment, ktorý dokázal rotáciu Zeme. Pomenované je podľa francúzskeho fyzika Léona Foucaulta.

Kyvadlo tvorí 28 kg ťažká pozlátená guľa o priemere 30 cm zavesená na 67 m dlhom oceľovom drôte, ktorý je upevnený na strope Panteónu v Paríži. Na kyvadlo pôsobí zdanlivo tzv. Coriolisova sila, ktorá vychyľuje kyvadlo stále v smere otáčania hodinových ručičiek ak je kyvadlo umiestnené na severnej pologuli.  V skutočnosti sa netočí kyvadlo, ale Zem, kyvadlo si zachováva stále rovnaký smer kmitania.

Tento experiment Foucault predviedol verejnosti v r. 1851.

Jedno takéto kyvadlo sa nachádza aj na Prírodovedeckej fakulte Univerzity Palackého v Olomouci.

## Referencie

## Iné projekty

Kategória:Kyvadlá
Kategória:Eponymické termíny vo fyzike
Gran Sasso

**Gran Sasso d'Italia** je 2&nbsp;912&nbsp;metrov vysoký masív v pohorí Abruzzy (Apeniny) v strednom Taliansku. Gran Sasso v preklade znamená veľký kameň. Najvyšším vrchom masívu je vrch Corno Grande  Je súčasťou Národného parku del Gran Sasso e Monti della Laga vytvoreného v roku 1993. Najbližším mestom je L’Aquila.

## Iné projekty

Kategória:Pohoria v Taliansku
Kategória:Apeniny
Kategória:Geografia Abruzza
Svet podľa Garpa

***Svet podľa Garpa*** je názov románu Johna Irvinga, ako aj filmu natočného podľa neho. Hneď po vydaní v roku 1978 sa kniha stala bestsellerom a spolu s Pravidlami muštárne a Hotelom New Hampshire je jedným z najznámejších Irvingových diel.

## Dej

Príbeh rozpráva o osudoch T. S. Garpa, syna vojaka, ktorý umiera krátko po jeho počatí, a zdravotnej sestry Jenny Fieldsovej, ktorá chce dieťa, ale nie manžela (a sex ju zaujíma len ako spôsob počatia dieťaťa). Jenny využije bývalého technika Seržanta Garpa (po úraze hlavy s IQ malého dieťaťa), aby získala, čo chce. Jej bohatí rodičia sú šokovaní, keď zistia, že je tehotná. Jenny vychová Garpa bez ich podpory, pričom pracuje ako školská sestra na chlapčenskej škole a tak zaistí Garpovi vzdelanie (deti zamestnancov školy sú automaticky prijímané a nemusia platiť školné). (Škola je podobná Phillipsovej Exeterskej Akadémii v Exeteri, New Hampshire, ktorú absolvoval John Irving. Jeho nevlastný otec bol tiež zamestnancom školy.)

Na škole sa Garp začína zaujímať o písanie. Keď ukončí štúdium, spolu s Jenny odchádzajú na nejaký čas do Viedne (v Irvingových knihách mesto symbolizujúce smrť). Tu Garpova matka píše svoju autobiografiu nazvanú Sexuálne podozrivá (taká je verejná mienka o nej ako o slobodnej matke) a Garp zase svoju prvú (a najlepšiu) poviedku Penzion Grillparzer. Po vydaní Sexuálne podozrivej sa z Jenny stane známa feministická rečníčka a dom po svojich rodičoch premení na centrum pre ženy v núdzi.

Garp sa stane spisovateľom, ožení sa s Helenou, profesorkou angličtiny a dcérou trénera zápasenia, a spolu majú dvoch synov. Všetko negatívne je v knihe zosobnené v „spodnom výrovi“, čo je detská skomolenina Garpovho syna pre spodné víry vo vode (ktoré človek nevidí, ale môžu ho kedykoľvek stiahnuť ku dnu). Niekoľko rokov žijú celkom idilicky, no prítomnosť spodného výra sa prejaví vo chvíli, keď sa Garp dozvie o Heleninom milencovi. Garp s deťmi odchádza a Helena sa zatiaľ rozchádza s milencom. Obaja sa veľmi snažia neublížiť tomu druhému, no táto snaha končí autonehodou, pri ktorej ich starší syn príde o oko, Helenin milenec o tri štvrtiny penisu, Helena si rozmliaždi jazyk, Garp zlomí čeľusť a mladší syn Walt zomrie.

Kniha zobrazuje totálny krach ľudskej snahy o obyčajný, ale plnohodnotný život. Vyskytujú sa tu prvky, ktoré sa objavujú takmer vo všetkých Irvingových dielach: medvede, wrestling, Viedeň, prostitútky, absurdné nehody a amputácie… Dickensovsky komplexná zápletka sleduje život postáv od narodenia až po smrť.

## Film
* 1982 - Svet podľa Garpa, scenár: Steve Tesich, réžia: George Roy Hill, obsadenie: Robin Williams ako Garp, Glenn Close ako Jenny Fieldsová a John Lithgow ako transsexuál Roberta Muldoonová. Close a Lithgow boli za tento film nominovaní na Oscara.

Kategória:Knihy z 1978
Kategória:Sfilmované romány
Katarínka

**Katarínka** môže byť:
* domácke oslovenie Kataríny, pozri Katarína
* hovorové označenie zrúcanín kostola a kláštora svätej Kataríny neďaleko Dechtíc, pozri Kostol a kláštor svätej Kataríny Alexandrijskej (Dechtice)
Savo (sopka)

**Savo** je malý (6&nbsp;×&nbsp;7 km) vulkanický ostrov, patriaci Šalamúnovým ostrovom, nachádzajúci sa blízko severného výbežku ostrova Guadalcanal. Bol objavený španielskymi moreplavcami, ktorí prišli na ostrov práve v čase erupcie v roku 1568.

Je tvorený andezitovo - dacitovými lávami. Erupcie prebiehajú v periódach, prvá bola v rokoch 1568 a 1650, druhá v 1835 - 1847. Obidve vďaka lahárom, pyroklastickým a lávovým prúdom odlesnili celý ostrov a vyžiadali si aj obete na životoch. V súčasnosti je opäť zalesnený a vulkanickú aktivitu dokladajú horúce pramene, fumaroly a malé gejzíry v okolí krátera.

## Druhá svetová vojna
Pre svoju blízku polohu pri ostrove Guadalcanal sa lokalitou niekoľkých námorných bitiek počas druhej svetovej vojny medzi Japonskom a USA.
* Bitka o ostrov Savo (9. august 1942),
* Bitka o Guadalcanal (13. november 1942 - 15. november 1942).

## Externé odkazy
* www.volcano.si.edu  - Savo na Global Volcanism Program (anglicky)

Kategória:Sopky Šalamúnových ostrovov
Kategória:Stratovulkány
Mobil

**Mobil** môže byť:
* mobilný telefón
* názov bývalej ropnej spoločnosti, dnes súčasť podniku ExxonMobil
* bývalá TV relácia v NDR, pozri Mobil (NDR)
* časopis Deutsche Bahn, pozri mobil (časopis)
* kniha Stephena Kinga, pozri Mobil (kniha)
Momotombo

**Momotombo** je v súčasnosti neaktívna sopka, ležiaca na brehoch jazera Managua v Nikarague, blízko mesta León. Jej symetrický kužeľový tvar je zobrazený na mnohých veciach, od zápalkových krabičiek až po nástenné maľby.

Je to relatívne mladá sopka, svoju činnosť začala len pred 4&nbsp;500&nbsp;rokmi. Erupcie bývali pomerne časté, aj keď posledná sa odohrala ešte 16. januára 1905. Odvtedy je sopka nečinná, len v roku 1996 sa po zemetrasení objavil nad kráterom čierny dym.

## Iné projekty
.

## Externé odkazy
* www.volcano.si.edu - stratovulkán Momotombo na Global Volcanism Program 

Kategória:Sopky Nikaraguy
Kategória:Stratovulkány
Cosigüina

**Cosigüina** je menší, v súčasnosti neaktívny stratovulkán, nachádzajúci sa na polostrove rovnakého mena v severozápadnej časti Nikaraguy pri pobreží Pacifiku. Sopka je tvorená bazaltovými a andezitovými horninami a jej vrchol je ukončený kalderou s rozmermi 2&nbsp;×&nbsp;2,5&nbsp;km, v súčasnosti zaliatou vodou. Posledná erupcia je datovaná z roku 1859, ale najväčšia sa odohrala 20. januára 1835, keď sopka vyvrhla asi 4,4&nbsp;mld.&nbsp;m3 prachu, popola a pyroklastov. Bola to jedna z najväčších erupcií v Nikarague a spád sopečného popola bol zaznamenaný až v Mexiku a na Jamajke.

## Iné projekty
.

## Externé odkazy
* www.volcano.si.edu  - stratovulkán Cosigüina na Global Volcanism Program 

Kategória:Sopky Nikaraguy
Kategória:Stratovulkány
Benetus

**Benetus** (po slovensky: Beňo, Beňäta; po latinsky: Benetus; po maďarsky: Beneta) (* ? – † ?1055) bol v rokoch 1046-1055 ostrihomským arcibiskupom. 

Z Väčšej legendy o sv. Gerardovi sa dozvedáme, že po vypuknutí nepokojov v Uhorsku v roku 1046 uteká do bezpečia spolu s čanádskym biskupom Gerardom, nitrianskym  biskupom Bystríkom a jágerským biskupom Buldom do opevneného kráľovského sídla Stoličného Belehradu (maď. Székesfehérvár).

Po správe, že sa kráľoviči Ondrej a Levente blížia k Pešti, sa biskupi rozhodli, že ich pôjdu privítať, aby jedného z nich korunovali uhorským kráľom. Keď sa biskupi priblížili k peštianskemu prievozu, dostihlo ich pri Dunaji vojsko pohanského Vatu, ktoré na nich zaútočilo z hory Kelen s úmyslom ich usmrtiť. Spŕška kameňov, ktorá biskupov zasiahla, biskupa Buldu smrteľne zranila. Biskupi Gerard a Bystrík boli tiež umučený. Jedine Benetu zachránil knieža Ondrej z rúk pohanov. 

Benetus
Kategória:Uhorsko
Benetus
Námestie

thumb|Hlavné námestie v Bratislave

**Námestie** je, podobne ako ulica, verejná časť územia mesta alebo inej obce spájajúca budovy v urbanistickom kontexte, kde sa ľudia môžu slobodne zhromažďovať, stretávať a prechádzať; ale od ulice sa líši tým, že je tvorené centrálnym priestranstvom a okolité budovy majú zvyčajne reprezentatívny charakter, prípadne je dotvorené prvkami drobnej architektúry.

## Známe námestia
* **Londýn:** Piccadilly Circus, Trafalgar Square
* **Moskva:** Červené námestie
* **New York:** Times Square
* **Praha:** Staromestské námestie , Václavské námestie
* **Budapest:** Hősök tere

## Iné projekty

Kategória:Urbánna geografia
Námestie Jána Pavla II. (Bratislava)

**Námestie Jána Pavla II.** je námestie v Bratislave, v mestskej časti Petržalka, v miestnej časti Dvory. Nachádza sa v blízkosti Kostola Svätej Rodiny, neďaleko budovy Technopolu a Markovej ulice.

Vzniklo na základe Všeobecne záväzného nariadenia hlavného mesta Slovenskej republiky Bratislavy č. 6/2005 z 22. septembra 2005 k 10. októbru 2005. Bolo pomenované na počesť pápeža Jána Pavla II., ktorý na tomto priestranstve 14. septembra 2003 celebroval omšu za účasti niekoľko sto tisíc pútnikov. Na námestí sa nachádza jeho socha.

## Dopravné spojenie

## Referencie

## Iné projekty

Kategória:Námestia v Petržalke
Mestská hromadná doprava

thumb|right|Trolejbusy v Bratislave
thumb|right|Bratislavský autobus

**Mestská hromadná doprava** je systém hromadnej prepravy cestujúcich v rozsahu urbanizovaného územia v rámci jednej obce, alebo mesta. 

Spravidla pozostáva z cestnej (autobusovej, trolejbusovej) alebo koľajovej (metro, električka, rýchlodráha, vlak) dopravy, najčastejšie z ich kombinácie. Koľajová doprava na základe podzemnej rýchlodráhy alebo povrchovej rýchlodrážnej električky obyčajne tvorí nosný systém dopravy.

**MHD** sa zvykne zavádzať v osídlených územiach, najčastejšie v mestách nad 20 000 obyvateľov a nevyhnutná je v mestách, v ktorých žije viac ako 40 000 obyvateľov.
Taktiež závisí:
*od veľkosti mesta,
*od rozmiestnenia jednotlivých funkcií v danom meste,
*od životného štýlu obyvateľov mesta,
*od charakteru formy osídlenia,
*od veľkosti spádového územia a pod.

## Pozri aj
* Mestská hromadná doprava na Slovensku
Urbanizmus (architektúra)

[náhľad|Pohľad na centrum [Chicago|Chicaga.]]

**Urbanizmus** alebo **urbanistika** je samostatná tvorivá a vedecká disciplína, ktorej cieľom nie je návrh jednotlivých stavieb, ale zaoberá sa problematikou rozvoja osídlenia na všetkých úrovniach od zonálnej, cez sídelnú, regionálnu až po kontinentálnu. Vznik tejto samostatnej disciplíny a jej odčlenenie od architektúry je spojené predovšetkým s mohutným rozvojom mestských sídiel miest, obcí a sídlisk, teda urbánneho (mestského) prostredia na účely bývania, produkcie, rekreácie, komunikovania na začiatku 20. storočia. Urbanizmus tvorí vedeckú bázu pre územné plánovanie. 

Zaoberá sa rozvojom, tvorbou a usmerňovaním vývoja miest, vidieckeho osídlenia a krajiny. Usiluje sa o smerovanie k optimálnemu vývoju sídelných štruktúr, harmonické usporiadanie územia, udržanie ekologickej rovnováhy a ochrane kultúrneho dedičstva a cieľom zaistenia udržateľného rozvoja.

## Iné projekty

## Externé odkazy

* Nová Aténská charta – Zásady plánování měst vypracované Evropskou radou urbanistů v roce 1995
* Úloha městského inženýrství 
* Územní plánování v Baťovském Zlíně
* Bata Cities by Jan Bata
* gradOST::

Kategória:Urbanizmus
Číslo (matematika)

[náhľad| [Podmnožina|Podmnožiny komplexných čísel ]]
**Číslo** je matematický objekt, ktorý sa používa na počítanie, meranie a označovanie. Pôvodnými príkladmi čísel sú prirodzené čísla – 1, 2, 3, 4 atď. Aby sa s jednotlivými číslami dalo pracovať, musia byť označené symbolmi. Tieto symboly sa nazývajú ''číslice'' alebo *cifry*; napr. znak „5“ je číslica, ktorá reprezentuje číslo päť. Keďže je možné zapamätať si len obmedzené množstvo číslic, základné číslice sú usporiadané do číselných sústav, pomocou ktorých je možné vyjadriť akékoľvek číslo. Najpoužívanejšou číselnou sústavou je hindsko-arabská sústava, ktorá umožňuje zapísať akékoľvek číslo pomocou desiatich základných číslic (0, 1, 2, 3, 4, 5, 6, 7, 8 a 9). Okrem počítania a merania sa čísla používajú aj na označovanie a tvorenie kódov (napr. telefónne čísla, sériové čísla, čiarové kódy a pod.). V bežnej reči nebývajú pojmy *číslo* a *číslica* jasne odlíšené. 

V matematike bol pojem číslo počas storočí rozšírený o nulu, záporné čísla (-1, -2, -3 atď.), racionálne čísla (napr. 1/2, -2/3), reálne čísla (napr. π, odmocnina z dvoch) a komplexné čísla. Výpočty s číslami sa robia pomocou tzv. aritmetických operácií, z ktorých najbežnejšie sú sčítanie (8 + 2 = 10), odčítanie (8 - 2 = 6), násobenie (8 * 2 = 16), delenie (8 / 2 = 4) a umocňovanie (8 na druhú = 64). Časť matematiky, ktorá sa zaoberá aritmetickými operáciami, sa nazýva aritmetika. Časť matematiky, ktorá sa zaoberá vlastnosťami čísel, sa nazýva teória čísel. 

Okrem praktického využitia majú čísla aj kultúrny význam. Napr. v západnej kultúre býva číslo 13 považované za nešťastné (pozri napr. piatok trinásteho) alebo číslo „milión“ môže v prenesenom význame znamenať „veľmi veľa“ (napr. veta „Nevidel som ťa snáď milión rokov!“ znamená „Nevidel som ťa veľmi dlhú dobu.“). Pseudoveda, ktorá sa zaoberá údajným nadprirodzeným vplyvom čísel, sa nazýva numerológia. 

## Zdroj


Kategória:Teória grúp
Viskozita

**Viskozita** alebo **väzkosť** je fyzikálna veličina, miera odporu tekutiny deformovať sa pod vplyvom šmykových (tangenciálnych) napätí. Prejavuje sa vnútorným trením.

Viskozita udáva pomer medzi šmykovým napätím a zmenou rýchlosti v závislosti na vzdialenosti medzi susednými vrstvami pri prúdení skutočných kvapalín.

Určuje únosnosť hydrodynamickej vrstvy a podmienky udržania hydrodynamického trenia. Viskozita je závislá od teploty. Pri mechanizmoch s hydromechanickým trením je zároveň mierou mechanických strát.

Supratekutina má viskozitu rovnú nule.

## Meranie viskozity
Pre meranie viskozity sa používajú dve rôzne fyzikálne veličiny.

### Dynamická viskozita
Dynamická viskozita sa označuje symbolom **<math>{\mu}</math>**. SI jednotkou dynamickej viskozity je pascal.sekunda (Pa·s), čo zodpovedá aj vyjadreniu:  kg·m-1·s-1

### Kinematická viskozita
Kinematická viskozita sa označuje symbolom **<math>{\nu}</math>**. SI jednotkou je (m2·s-1).  Alternatívnou jednotkou je *[[stokes]]* (skratka St). 
: 1 stokes = 0.0001 m2·s−1.

### Relatívna viskozita
Používa sa na pozorovacie účely, je bezrozmerná.

### Vzájomný vzťah
Medzi oboma viskozitami platí jednoznačný vzťah:
:**<math>\nu . \rho = \mu \ </math>** 
* &nu; — kinematická viskozita
* &rho; — hustota tekutiny
* &mu; — dynamická viskozita

## Viskozitný index
Vyjadruje závislosť viskozity od teploty. Čím vyššie číslo nadobúda, tým je teplotný gradient viskozity menší, t. j. viskozita je menej závislá od zmien teploty.

Kategória:Fyzikálne veličiny
Kategória:Fyzikálne vlastnosti materiálov
Kategória:Hydrodynamika
Kategória:Mazivá
Kategória:Materiálové konštanty
Kvantová fyzika

**Kvantová fyzika** je časť fyziky využívajúca aparát kvantovej teórie (bližšie pozri tam).

## Dejiny
Je to jedna z hlavných súčastí súčasnej fyziky. Kvantová fyzika ako teória pochádza zo začiatku 20. storočia, jej experimentálne korene však siahajú ďaleko späť do 19. storočia. Kvantovú fyziku charakterizuje univerzálna Planckova konštanta h a opis stavov v hmotných systémoch celými čislami.

Kvantová fyzika začala objavením povahy elektromagnetického žiarenia, akým je teplo a svetlo. Hoci sa toto žiarenie šíri priestorom v podobe vĺn, môže sa správať, akoby pozostávalo z častíc. Najmä vyžarovanie a pohlcovanie svetla sa odohráva v podobe balíčkov (čiže kvánt) energie, nazývaných fotóny. Ukázalo sa, že táto zvláštna kombinácia časticových a vlnových aspektov, ktorá sa niekedy nazýva časticovo-vlnovým dualizmom, platí pre všetky fyzikálne objekty v atomárnom a subatomárnom meradle.
Felah

[thumb|[Charles Gleyre, *Traja felahovia*. 1835.]]
**Felah** (arab. فلاح - *falláh*, pl. فلاحين - *falláhín*) je roľník alebo pracovník v poľnohospodárstve na Blízkom východe, napr. v Egypte alebo Sýrii. Slovo je odvodené z arabského výrazu pre oráča. V čase rozmachu islamu sa toto označenie používalo na rozlíšenie medzi arabskými osadníkmi a pôvodnými obyvateľmi dobytých území, napr. Egypťanmi.

Kategória:Dejiny Blízkeho východu
West Crater

**West Crater** je názov malého vulkanického dómu, a zároveň vulkanického poľa nachádzajúceho sa vo  Washingtone v USA, v pohorí Kaskádové vrchy na juhovýchod od sopky Saint Helens.

Vulkanická zóna, tiahnúca sa v smere severozápad - juhovýchod je dlhá približne 20&nbsp;km. Zo sopečných hornín prevládajú bazalty, niekedy sledované andezitom. Sopečná aktivita komplexu sa začala pred 340&nbsp;000&nbsp;rokmi produkciou lávových prúdov, posledné prejavy sú datované na 8&nbsp;000&nbsp;rokov pred súčasnosťou.

## Externé odkazy
* www.volcano.si.edu - vulkanické pole West Crater na Global Volcanism Program 

Kategória:Sopky Washingtonu
Kategória:Štítové vulkány
Kategória:Troskové kužele
Kategória:Tisícovky v USA
Kategória:Kaskádové vrchy
Švabinského ulica

**Švabinského ulica** je ulica:
* v Bratislave, pozri Švabinského ulica (Bratislava)
* v Nitre, pozri Švabinského ulica (Nitra)

Kategória:Rozlišovacie stránky – Ulice
Pavel Hrivnák

**Pavel Hrivnák** (* 9. október 1931, Malý Čepčín, okres Turčianske Teplice – † 3. február 1995) bol slovenský ekonóm a komunistický politik.

## Životopis
V roku 1954 absolvoval Chemickú fakultu Slovenskej vysokej školy technickej (dnes STU v Bratislave). V rokoch 1969 – 1970 bol riaditeľom Výskumného ústavu chemických vlákien vo Svite, neskôr bol v rokoch 1970 – 1974 riaditeľom národného podniku Chemlon v Humennom. 

V rokoch 1974 – 1982 bol námestníkom ministra priemyslu a od 30. novembra 1982 do 12. októbra 1984 bol ministrom priemyslu vo vláde SSR vedenej Petrom Colotkom. Od 12. októbra 1984 zastával post predsedu Slovenskej plánovacej komisie v rovnakej vláde. Od 22. júna 1989 do 8. decembra 1989 bol predsedom slovenskej vlády. 

Od 16. júna 1986 do 20. apríla 1988 bol podpredsedom federálnej česko-slovenskej vlády (ktorú viedol Lubomír Štrougal). V rekonštruovanej Štrougalovej vláde od 21. apríla 1988 do 12. októbra 1988 bol ministrom povereným riadením Federálneho cenového úradu.

V poslednej komunistickej vláde Ladislava Adamca bol od 12. októbra 1988 do 19. júna 1989 prvým podpredsedom vlády a neskôr, už ako predseda slovenskej vlády, do 10. decembra 1989 (do ustanovenia vlády národného porozumenia) podpredsedom vlády.

V rokoch 1971 – 1989 bol členom ÚV KSS, v roku 1989 členom predsedníctva ÚV KSS a kandidát predsedníctva ÚV KSČ. V rokoch 1986 – 1990 bol tiež poslancom SNR.

Po nežnej revolúcii bol v rokoch v rokoch 1993 – 1994 zástupcom firmy AIESEC v Kyjeve.

## Zdroje
* Federálne vlády ČSSR 
* Vlády SSR (1969-1989) 
* Krátky životopis na servri Vlády ČR 

Kategória:Slovenskí politici
Kategória:Predsedovia vlády Slovenska
Kategória:Osobnosti z Malého Čepčína
Kategória:Pochovaní na Národnom cintoríne v Martine
Kategória:Absolventi Fakulty chemickej a potravinárskej technológie Slovenskej technickej univerzity v Bratislave
Nový izraelský šekel

thumb|1 šekel

**Nový izraelský šekel** (, skratka: **NIS**, ש"ח, symbol: ₪), skrátene **šekel**, je menová jednotka v Izraeli, a okupovaných Územiach Palestíny. Delí sa na 100 *agor* (jednotnom čísle. *agora*, po hebr. v množnom čísle *agorot*, v slovenčine často nesprávne uvádzané *agorot - agorotov*).

* Valutový kód ISO 4217: **ILS**

Kategória:Meny v Ázii
Kategória:Ekonomika v Izraeli
Čapajevova ulica

**Čapajevova ulica** je ulica:

* v Humennom, pozri: Čapajevova ulica (Humenné)
* v Košiciach, pozri: Čapajevova ulica (Košice)
* v Prešove, pozri: Čapajevova ulica (Prešov)
* zaniknutá ulica v Bratislave, pozri: Čapajevova ulica (Bratislava)

## Pozri aj
* Ulica Ondreja Štefanka
Ivan Švarný

**Ivan Švarný** (* 30. október 1984, Nitra) je bývalý slovenský hokejový obranca.

## Klubový hokej

Je odchovancom Nitry, jeho hráčskymi vzormi boli Scott Niedermeyer a Jozef Stümpel. Tri sezóny odohral v nižších zámorskych súťažiach, pred ročníkom 2005/06 sa vrátil do materského klubu, kde pôsobil dva roky.

Pred sezónou 2007/08 ho angažoval český tím HC Třinec, v jej priebehu prestúpil do HC Litvínov.

### Klubová štatistika

## Reprezentácia
Tréner Ján Filc ho nominoval na Majstrovstvá sveta 2009 vo Švajčiarsku. 
### Štatistika na významných podujatiach

## Referencie

## Externé odkazy
* 
* 
* fotografia prevzatá zo stránky www.hkmnr.sk

Kategória:Slovenskí hokejisti
Kategória:Osobnosti z Nitry
Kategória:Slovenskí hokejoví obrancovia
Kategória:Účastníci MS v hokeji 2009
Kategória:Účastníci MS v hokeji 2013
Kategória:Účastníci MS v hokeji 2014
Kategória:Účastníci MS v hokeji 2016
Kategória:Hráči HK Nitra
Kategória:Hráči HC Třinec
Kategória:Hráči HC Litvínov
Kategória:Hráči HC Slovan Bratislava
Kategória:Hráči KHL Medveščak
Kategória:Hokejisti Dinama Minsk
Kategória:Hráči HK Levice
Indian Heaven

**Indian Heaven** je názov menšieho vulkanického poľa, nachádzajúceho sa približne na polceste medzi sopkami Saint Helens a Adams vo Washingtone - USA, v pohorí Kaskádové vrchy.

Je tvorené siedmimi štítovými vulkánmi, z ktorých každá eruptovala len raz. Sopky sú usporiadané v smere sever (*Sawtooth Mountain*) - juh (*Red Mountain*), s najvyšším vrcholom *Lemei Rock* (1&nbsp;806&nbsp;m). Prevládajúcimi horninami sú bazalty a bazaltické andezity, prevládajúcimi sopečnými útvarmi sú lávové prúdy a troskové kužele. Posledná aktivita bola stanovená rádiouhlíkovou metódou na rok 6250 pred Kr. ± 50 rokov.

## Zoznam vulkanických foriem poľa Indian Heaven
* **Štítové vulkány**
** Bird Mountain - 1 739 m
** East Crater - 1 614 m
** Gifford Peak - 1 636 m
** Lemei Rock - 1 806 m
** Red Mountain - 1 513 m
** Sawtooth Mountain - 1 632 m

## Externé odkazy
* www.volcano.si.edu - komplex Indian Heaven na Global Volcanism Program 

Kategória:Sopky Washingtonu
Kategória:Štítové vulkány
Kategória:Kaskádové vrchy
Kategória:Tisícovky v USA
Ivan Knotek

Doc. Ing. **Ivan Knotek**, CSc. (* 26. august 1936, Sotina – † 11. marec 2020, Galanta) bol slovenský komunistický politik a na krátky čas v rokoch 19881989 predseda vlády Slovenskej socialistickej republiky.

## Životopis
Narodil sa v Sotine na Záhorí, dnes časti mesta Senica ako posledné z piatich detí. 
Po ukončení základnej a štátnej meštianskej školy absolvoval poľnohospodársku technickú školu v Novom Meste nad Váhom a následne Prevádzkovoekonomickú fakultu Vysokej školy poľnohospodárskej (VŠP) v Nitre. V roku 1968 zložil na Katedre pedagogiky VŠP štátnu učiteľskú skúšku a v roku 1970 obhájil dizertačnú kandidátsku prácu na tému *Príspevok k ekonomike špecializovaných sústav hospodárenia vo vybraných oblastiach Slovenska* a získal titul kandidát ekonomických vied.

Od roku 1964 pôsobil ako vysokoškolský pedagóg, po vpáde vojsk Varšavskej zmluvy do Česko-Slovenska v auguste 1968 a nástupe normalizácie sa stal komunistickým funkcionárom. V rokoch 19691981 bol vedúcim tajomníkom okresného výboru KSS v Galante. V rokoch 19811986 bol tajomníkom a medzi rokmi 19871988 vedúcim oddelenia straníckej práce v poľnohospodárstve, potravinárskom priemysle, lesnom a vodnom hospodárstve ÚV KSČ. V roku 1988 bol krátko tajomníkom ÚV KSS.

Od 12. októbra 1988 do 22. júna 1989 bol predsedom vlády SSR a zároveň podpredsedom federálnej vlády ČSSR vedenej Ladislavom Adamcom. Od júna do novembra 1989 bol tajomníkom ÚV KSČ a v rokoch 19881989 aj člen predsedníctva ÚV KSČ.

Po Nežnej revolúcii sa venoval podnikaniu.

## Referencie

Kategória:Slovenskí vysokoškolskí pedagógovia
Kategória:Slovenskí politici
Kategória:Predsedovia vlády Slovenska
Kategória:Politici KSČ
Kategória:Členovia KSČ/KSS
Kategória:Členovia Ústredného výboru Komunistickej strany Česko-Slovenska
Kategória:Absolventi Slovenskej poľnohospodárskej univerzity v Nitre
Kategória:Osobnosti zo Senice